બે ખાસ મિત્ર અને ચેન્નઈની ટીમના સાથી ખેલાડીઓ મહેન્દ્રસિંહ ધોની તથા સુરેશ રૈના હરીફ કેપ્ટનો તરીકે હવે પોતપોતાની ટીમની વ્યૂહરચવા ઘડશે અને બન્નેએ કબૂલ્યું હતું કે સી.એસ.કે. સિવાયની જરસીમાં રમવાનું ઘણું લાગણીપ્રધાન છે, પણ તે બન્નેએ પોતાની ટીમ વતી પોતાના શ્રેષ્ઠ પ્રયત્ન કરવાની ખાતરી ઉચ્ચારી હતી. ધોનીના નેતૃત્વમાં પુણેની ટીમે ડિફેન્ડિંગ ચેમ્પિયન મુંબઈ ઇન્ડિયન્સને તેની પહેલી મેચમાં નવ વિકેટથી સહેલાઈથી પરાજય આપ્યો હતો અને તે વિજય મેળવવામાં પુણેને ધોની ઉપરાંત સ્ટીવ સ્મિથ સહિતના મધ્યમક્રમના કોઈ બેટ્સમેનની જરૂર પડી ન હતી.